E 1890 e voe kinniget anv Sir Thomas Malory a Newbold Revel gant Heinrich Oskar Sommer, un arbennigour saoz war William Caxton ; a-du gantañ e savas ar chelenner war al lennegezh saoz George Lyman Kittledge, en ur zegas arguzennoù solius : un ezel eus Parlamant Bro-Saoz e oa bet Malory, hag ur soudard en doa stourmet e Calais gant Richard Beauchamp, 13 kont Warwick. Diwezhatoch, e 1928, e voe embannet gant Edward Hicks buhezskrid Thomas Malory a Newbold Revel : bachet e oa bet ar skrivagner evit laeroñsi, skrap ha gwallerezh, er chontrol mik eus talvoudegezhioù uhel harozed Le Morte Darthur.